לאחרונה חשפנו כי מזה שנתיים משרד הבריאות לא מפרסם את הדו"ח הקריטי על מצב כוח האדם במקצועות הרפואה. המשרד הבטיח כי הדו"ח יפורסם במהלך חודש יוני, אך זה לא קרה. משרד הבריאות: אנו מקווים שהפרסום יצא לאור עד סוף יולי
משרד הבריאות נהג עד לא מזמן לפרסם מדי שנה דו"ח המציג את מצב כוח האדם במשרד הבריאות (לכתבה המלאה שלנו בנושא). הדו"ח הציג מספרים מדויקים בנוגע לכמות העובדים במקצועות הרפואה השונים והביא שקיפות למצב מערכת הבריאות. מטרתו הרשמית של הדו"ח "לסייע למקבלי ההחלטות וחוקרים בתכנון כוח אדם במקצועות הבריאות בישראל". עוד נכתב בתיאור המשרד כי: "הפרסום מציג מידע ומגמות לאורך שנים על מספר ושיעור היצע כוח האדם במקצועות הבריאות לפי מקצוע, התמחות, מקום לימוד ומשתנים דמוגרפים". זו בעצם דרך לוודא שלא נמות בהמתנה לרופא. המשרד פרסם את הדו"ח באתר האינטרנט שלו החל משנת 2009 ובעקביות מדי שנה, עד ל-2015. מאז פסק להתפרסם הדו"ח. על מה שנמצא בדו"ח תוכלו למצוא כאן. פנינו למשרד וביקשנו לדעת מדוע פסק מפרסום הדו"ח. במשרד מסרו לנו כי תוך חודש יושלם החומר. מאחר ועבר כבר חודש וחצי פנינו שוב למשרד לבדוק מדוע הוא טרם פורסם למרות חלוף המועד. המשרד: "אנו מקווים שהפרסום יצא לאור עד סוף יולי 2019 כולל נתוני 2018". נמשיך לעקוב ולעדכן. 